**MINISTARSTVO PROSVJETE**

o b j a v lj u j e

**K O N K U R S**

**ZA SUFINANSIRANJE ŠKOLARINE NA**

**MAGISTARSKIM I DOKTORSKIM STUDIJAMA U ZEMLJI I INOSTRANSTVU**

**I PUTNIH TROŠKOVA ZA STUDIJSKE BORAVKE U INOSTRANSTVU**

**1. SUFINANSIRANJE MAGISTARSKIH STUDIJA**

 Ministarstvo prosvjete će sufinansirati školarinu za 60 kandidata upisanih u prvu godinu magistarskih studija u zemlji i inostranstvu studijske 2018/2019. godine, i to po 10 iz oblasti: prirodno-matematičkih, tehničko-tehnoloških, medicinskih, poljoprivrednih, društvenih i humanističkih nauka, kandidatima koji po pravilu ispunjavaju sljedeće uslove:

* da imaju prosječnu ocjenu na osnovnim studijama najmanje 9,00 i specijalstičkim studijama najmanje 9,00 (društvene i humanističke nauke), odnosno najmanje 8,50 na osnovnim studijama i najmanje 8,50 na specijalističkim studijama (ostale nauke);
* da imaju preporuke dva profesora;
* da posjeduju znanje jednog svjetskog jezika;
* da nemaju u potpunosti pokrivene troškove školarine iz drugih izvora (dokumentovati ovjerenom sudskom izjavom); i
* da su državljani Crne Gore.

 Kandidatima će se sufinansirati školarina u iznosu do 500 eura.

 Ukoliko se prijavi više kandidata iz jedne oblasti nauka, a imaju ispunjen uslov koji se odnosi na prosječnu ocjenu, odnosno indeks uspjeha, prioritet će imati kandidati sa većom prosječnom ocjenom, odnosno indeksom uspjeha.

 Konkurs za ove namjene otvoren je do 20. septembra 2019. godine.

**2. SUFINANSIRANJE DOKTORSKIH STUDIJA**

 Ministarstvo prosvjete će sufinansirati školarinu za 24 kandidata upisanih u prvu godinu doktorskih studija u zemlji i inostranstvu studijske 2018/2019. godine, i to po četiri iz oblasti: prirodno-matematičkih, tehničko-tehnoloških, medicinskih, poljoprivrednih, društvenih i humanističkih nauka, kandidatima koji po pravilu ispunjavaju sljedeće uslove:

* da imaju prosječnu ocjenu na osnovnim studijama najmanje 9,00, specijalističkim studijama najmanje 9,00 i magistarskim studijama najmanje 9,00 (društvene i humanističke nauke), odnosno najmanje 8,50 na osnovnim studijama, najmanje 8,50 na specijalističkim studijama i najmanje 8,50 na magistarskim studijama (ostale nauke);
* da imaju preporuke dva profesora;
* da posjeduju znanje jednog svjetskog jezika;
* da nemaju u potpunosti pokrivene troškove školarine iz drugih izvora (dokumentovati ovjerenom sudskom izjavom); i
* da su državljani su Crne Gore.

 Kandidatima će se sufinansirati školarina u iznosu do 1.000 eura.

 Ukoliko se prijavi više kandidata iz jedne oblasti nauka sa istim prosjekom ocjena, odnosno indeksom uspjeha, prioritet će imati kandidati koji imaju veći prosjek ocjena, odnosno indeks uspjeha i veći broj objavljenih naučnih radova.

 Konkurs za ove namjene otvoren je do 20. septembra 2019. godine.

**3. SUFINANSIRANJE PUTNIH TROŠKOVA ZA STUDIJSKE BORAVKE U INOSTRANSTVU I DOBITNIKE STIPENDIJA STRANIH VLADA**

Ministarstvo prosvjete može sufinansirati putne troškove za studente, odnosno nastavno osoblje sa ustanova visokog obrazovanja u Crnoj Gori, i to:

* za studente, dobitnike stipendija za studijske boravke u 2019. godini, u minimalnom trajanju od 30 dana, po osnovu programa mobilnosti. Putni troškovi se sufinansiraju jedanput u toku jedne kalendarske godine; i
* dobitnike stipendija stranih vlada za 2019/2020. godinu, koje se realizuju preko Ministarstva prosvjete. Putni troškovi za dobitnike stipendija stranih vlada se sufinansiraju jedanput u toku trajanja jednog ciklusa školovanja.

Za programe mobilnosti i stipendije stranih vlada Ministarstvo će sufinansirati putne troškove u iznosu od 200 eura.

Konkurs za ove namjene otvoren je do 16. decembra 2019. godine.

\* \* \*

Tekst Konkursa i prijavni formulari sa spiskom dokumentacije koju je potrebno dostaviti nalaze se na internet stranici Ministarstva prosvjete ([www.mps.gov.me](http://www.mps.gov.me), link konkursi).

Prijave sa potrebnom dokumentacijom dostavljaju se na adresu:

Ministarstvo prosvjete - Direktorat za visoko obrazovanje

Ul. Vaka Đurovića b.b. 81000 Podgorica

Arhiva - kancelarija broj 5

**Kontakt telefoni:**

* sufinansiranje školarine na magistarskim i doktorskim studijama (020) 410 118
* sufinansiranje putnih troškova za dobitnike stipendija stranih Vlada (020) 410 189
* sufinansiranje putnih troškova za studijske boravke u inostranstvu – CEEPUS, bilateralne stipendije i sl. (020) 675 996

Broj: 023-1030/2019

Podgorica, 14. jun 2019. godine